Andres Iniesta zai bar Barcelona a karshen kakar bana – Faces International Magazine
Andres Iniesta zai bar Barcelona a karshen kakar bana
Image captionAndres Iniesta ya lashe wa Barcelona Copa del Rey sau hudu a jere
Kaftin din Barcelona, Andres Iniesta, ya ce zai bar kungiyar da ke kasar Spain a karshen wannan kakar.
Dan wasan na tsakiya, mai shekara 33, ya buga wasanni 669, inda ya ci kofi 31 a Barcelona.
Iniesta kuma ya ci wa Spain kofin duniya da kofin Turai guda biyu.
Ya kasance muhimmin dan wasa a Barcelona, inda a nan ne ya fara taka leda tun kuriciyarsa.
A lokacin da yake bayar da sanarwar cewa zai bar kungiyar, Iniesta ya ce “wannan wata rana ce mai wahala a gare ni”
Messi zai fara yin kasuwanci da sunansa
Mo Salah: Kun san Balaraben da ya ‘gagari’ Turawa?
Iniesta, ya buga wa Spain wasanni 125, kuma yana cikin ‘yan wasan kasar da za su buga gasar cin kofin duniya a Rasha a bana.
Ya ci gasar cin kofin duniya a shekarar 2010 da gasar cin kofin kasashen Turai a 2008 da kuma 2012 – baya ga gasar zakarun Turai hudu da kuma gasar La Liga takwas da ya lashe – tare da wasu kofuna da dama da ya ci wa Barcelona.
Nasarorin Iniesta
A Barcelona da Spain
Wasan da ya buga wa Barcelona
Wasan da ya buga wa Spain
31 Yawan kofin da ya lashe a Barca
3 Kofin da ya ci wa Spain
456 Wasannin da ya yi nasara a Barcelona
85 Wasannin da ya yi rashin nasara a Barcelona. Ya yi canjaras 128